**ZAPISNIK 2. SJEDNICE UČITELJSKOG VIJEĆA**

**održane 2. prosinca 2021. godine s početkom u 10,00 sati**

**u Koncertnoj dvorani Umjetničke škole Poreč, Kandlerova 2**

Nazočni učitelji: Aleksandra Orbanić, Samanta Stell, Anamarija Škara Youens, Vilijana Šugar, Haris Brković, Paolo Peruško, Karla Šain, Anamarija Lovrečić, Saša Šolić, Marija Poropat, Matea Beotić, Mirjana Siladić, Marijana Gulić, Luka Šugar, Andreja Široki, Ana Horvatek, Hrvoje Hleb, Sandra Šustereiter, Suzana Ursić, Ivana Katunar, Tamara Ignjatović, Andrea Viljanac, Antonela Šimonović, Alen Bernobić, Jerko Crljenko, Sanja Pančevski.

Opravdano odsutni učitelji Sanel Jusić i Julijan Škraban.

Sjednica je započela u 10,00 sati uvodnom riječju ravnateljice Sanjice Sare Radetić, po ustanovljenom kvorumu Učiteljskog vijeća.

**Dnevni red:**

1. **Usvajanje zapisnika 1. sjednice Učiteljskog vijeća**
2. **Komisija za polaganje stručnog ispita za učiteljicu Antonellu Šimonović**
3. **Zamolbe za akceleraciju**
4. **Izvješća s natjecanja**
5. **Motivacija učenika i roditelja**
6. **Razno**  
   Dnevni red usvojen je jednoglasno.

**Ad 1) Usvajanje zapisnika 1. sjednice Učiteljskog vijeća**

Zapisnik 1. sjednice Učiteljskog vijeća usvojen je jednoglasno bez primjedbi.

**Ad 2) Komisija za polaganje stručnog ispita za učiteljicu Antonellu Šimonović**

Učiteljica Antonella Šimonović prijavljena je za stručni ispit. Imenovana je komisija za praćenje u sastavu od učitelja Matije Poropata, pedagoginje Ane Horvatek i ravnateljice Sanjice Sare Radetić. Ravnateljica je napomenula kako će komisija pripremiti operativni plan stažiranja za učiteljicu te pomoći u svim područjima rada s ciljem uspješnog polaganja stručnog ispita.

**Ad 3) Zamolbe za akceleracije**

Majka učenika **\_\_\_\_\_\_\_\_\_**, koji pohađa \_\_ razred, instrument \_\_\_\_\_ u Područnom odjelu Vrsar uputila je zamolbu za akceleraciju u viši razred u školskoj godini 2021./2022. Imenovano je povjerenstvo za praćenje učenika u sastavu od učiteljice Andree Viljanac, učitelj Matija Poropat i učiteljica Sandra Šustereiter. Učiteljsko vijeće jednoglasno je prihvatilo zamolbu.

Roditelji učenika**\_\_\_\_\_\_\_\_\_\_** , koji pohađa \_\_\_ razred, instrument \_\_\_\_\_\_\_\_ u Područnom odjelu Vrsar uputili su zamolbu za akceleraciju u viši razred u školskoj godini 2021./2022. Imenovano je povjerenstvo za praćenje učenika u sastavu od učiteljice Andree Viljanac, učitelj Matija Poropat i učiteljica Sandra Šustereiter. Učiteljsko vijeće jednoglasno je prihvatilo zamolbu.

**Ad 4) Izvješća s natjecanja**

Ravnateljica je istaknula velik uspjeh učenika na natjecanjima - učenice Eva Palman i Ava Asia Kanceljak s učiteljicama Samantom Stell i Anamarijom Škarom Youens su sudjelovale na međunarodnom flautističkom natjecanju „Flauta Aurea“ u Dugom Selu i osvojile priznanje za sudjelovanje. Pohvalila je duo Palman i Ćosić i njihovu učiteljicu Samantu Stell na izvrsnim nastupima na svečanostima i osvojenoj II. nagradi na 59. regionalnom natjecanju komornih sastava HDGPP-a. Osim toga, učenica Eva Palman osvojila je i II. nagradu i 1. mjesto na Woodwind & Brass natjecanju u Varaždinu i kontinuirano potvrđuje svoj napredak i trud uz vodstvo učiteljice Samante Stell. Istaknula je i velik trud i rad učiteljice korepetitorice Karle Šain koja učenike prati na natjecanja i na koncertima. Dosad smo imali 6 koncerata u Poreču i 1 koncert u Vrsaru na način da se održavao live streaming koncerta i učenici su dobro reagirali na takve koncerte te je važno učenike podržavati u javnom nastupu. Istaknula je izuzetan nastup učenice Nike Hočevar na daCi Festivalu malih plesnih formi pod vodstvom učiteljice Andreje Široki. Ravnateljica je zamolila sve učitelje da osjete koji učenici žele nastupati te da ne stvaraju pritisak učenicima za nastupe dok ne budu spremni. Pohvalila je rad i trud svih učitelja i napomenula kako se u prosincu svaki dan planira održavati koncert te da svi zajedno sudjelujemo u pripremama i organizaciji.

**Ad 5) Motivacija učenika i roditelja**

Ravnateljica je istaknula kako je važno motivirati učenike za uspješno glazbeno i plesno obrazovanje te upoznati i roditelje sa specifičnostima škole u smislu osnaživanja suradnje, podrške i međusobnog razumijevanja. Pedagoginja Ana Horvatek istaknula je nekoliko načina na koje učitelji mogu potaknuti učenike na redovito vježbanje sviranja instrumenta kod kuće te potaknula učitelje da podijele svoja iskustva i primjere dobre prakse iz nastave. Učiteljica Ivana Katunar podijelila je svoje iskustvo i istaknula važnost dobre povezanosti s roditeljima učenika u nastojanju postizanja napretka kod djeteta. Učiteljica Sanja Pančevski podijelila je svoje iskustvo s poticanjem učenika na sviranje violine kod kuće te istaknula kako su učenici različiti i ukoliko se izgubi kontinuitet vježbanja kod kuće, potrebno je biti kreativan i ponovno pokrenuti redovitost i marljivost kod učenika.

**Ad 6) Razno**

Ravnateljica je pohvalila učitelja Harisa Brkovića na uspješnom napredovanju u zvanje mentora, istaknula kako su učiteljice Vilijana Šugar i Suzana Ursić stekle trajno zvanje savjetnika te potaknula sve učitelje da se redovito usavršavaju i planiraju svoje napredovanje u zvanju kako bi konstantno podizali kvalitetu škole i svog rada s učenicima.

Ravnateljica je zamolila učitelje da se maksimalno trude kao do sada dati najbolje od sebe svakom učeniku i prilagode program mogućnostima i sposobnostima svakog učenika. Pedagoginja Ana Horvatek zamolila je da se jave učitelji koji bi sudjelovali u timu za uređivanje škole i u tehničkom timu za snimanje koncerata. Učiteljica Samanta Stell spomenula je da bi bilo potrebno raditi na akustičnosti učionica, a ravnateljica je odgovorila kako su radovi na akustičnosti i uređenju koncertne dvorane u planu. Ravnateljica je zaključila sjednicu riječima podrške i potaknula sve učitelje da se obrate njoj i pedagoginji ukoliko im je potrebna pomoć i podrška u radu.

Sjednica je završila u 11,45 sati.

Zapisničar: Ravnateljica:

Ana Horvatek Sanjica Sara Radetić

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_